OpenLLM-France/wikimedia huggingface dataset:
# Cua de prioritats

Una cua de prioritats en informàtica, és una estructura de dades amb comportament similar al de les cues, amb la diferència que els elements amb més prioritat passen al davant de la cua.
Les operacions habituals sobre una cua de prioritats són:
* Les habituals dels contenidors:
** Una operació per comprovar si una cua està buida.
** Una operació per obtenir el nombre d'elements que conté la cua
* Les específiques d'una cua de prioritats:
** Un constructor que crea una cua de prioritats buida
** Una operació per afegir un nou element al final de la cua, associant-hi una prioritat
** Una operació per obtenir (i eliminar) l'element del cap de la cua, això és, l'element amb la prioritat més alta

## Referències

* ↑ «Priority Queue | Set 1 (Introduction)» (en anglès americà), 02-07-2014. [Consulta: 28 desembre 2021].

## Vegeu també

* Cua circular
# Lluïsa Bosch i Pagès

Lluïsa Bosch i Pagès (Altstätten, Suïssa 1880 - Barcelona, 1961) va ser una compositora, pedagoga de la música i arpista catalana.

## Biografia

De família catalana establerta a Suïssa, va començar els seus estudis musicals al conservatori de Ginebra amb E.Jaques-Delcroze, G. Barlan, G.Humbert i amb l'arpista E.Tramonti. Els amplià al conservatori de París amb A.Hasselmans i G.Verdalle. A Barcelona estudià composició amb Felip Pedrell.
En la seva faceta de professora, entre 1916 i 1932 ensenyà arpa al conservatori de Ginebra, i també ho feu als de Lausana, Neuchatel, Montreux i Berna; més endavant creà la seva pròpia escola de música, i també impartí lliçons a l'Institut Casals de Barcelona (1931-1936). Publicà diverses obres de caràcter pedagògic: Méthode d'exercices pour la harpe, la de més èxit, fou adoptada a conservatoris de París, Londres, Nàpols, Sant Petersburg i als de diversos països llatinoamericans. Col·laborà en publicacions periòdiques com la Revista Musical Catalana (en els anys 20 hi tenia la secció Des de Suïssa), Música i Informador (Madrid).
Concertista extraordinària, el 1931 declarava que havia fet 1.200 concerts a Catalunya, Alemanya, França i Suïssa. En els anys 30 s'instal·là a Barcelona, amb la important col·lecció d'instruments musicals antics que havia aplegat, com arpes del segle xvii o una espineta del segle xv. L'any 1934, i juntament amb Joan Gibert, inicià els concerts de l'Associació de Música Antiga, d'on fou presidenta fundadora.

## Obres

* Petit prélude pour harpe
* Prélude pour deux harpes et quator à cordes
* Pièces pour chant et harpe
* Plegaria (1932)
* Septuor (1933), per a set arpes

## Bibliografia

* Méthode d'exercices pour la harpe (1910)
* Exercices pour la virtuosité
* L'arpa a través del temps, article a la Revista Musical Catalana 27 (1930), p. 491-199

## Notes i referències

* 1 2 3 4 5 6 7 «Lluïsa Bosch i Pagès, al web de l'Associació Musical de Mestres Directors». Arxivat de l'original el 2008-04-20. [Consulta: 1r març 2014].
* ↑ Segons algunes fonts, va ser professora dels conservatoris de Ginebra i Lausana fins al 1934. Però al 1932, en un anunci a La Vanguardia, es presenta com a ex-professora de Ginebra i Lausana i ofereix classes d'història i interpretació d'arpa a l'adreça Diagonal 434 de Barcelona «Enllaç».
* ↑ «Catàleg del fons Higini Anglès, a la Biblioteca de Catalunya». [Consulta: 1r març 2014].
* ↑ «Edición del martes, 25 abril 1933, página 17 - Hemeroteca - Lavanguardia.es».

## Enllaços externs

* Notícia biogràfica i fotografia Arxivat 2008-04-20 a Wayback Machine.
* Calendari 1999 de l'Institut Català de la Dona
* «Lluïsa Bosch Pagès». Diccionari Biogràfic de Dones. Barcelona: Associació Institut Joan Lluís Vives Web (CC-BY-SA via OTRS).
# Ubuntu Budgie

Ubuntu Budgie (anteriorment Budgie-Remix) és un sabor de la comunitat oficial d'Ubuntu amb l'escriptori Budgie. Combina el nucli Ubuntu estable i completament provat amb un escriptori modern, lleuger i d'aspecte tradicional desenvolupat per al projecte Solus.

## Història

Ubuntu Budgie va començar com un sabor comunitari no oficial en paral·lel amb Ubuntu 16.04 LTS, anomenat budgie-remix. Budgie-remix 16.10 va ser llançat més tard seguint estrictament el calendari emès per a Ubuntu 16.10.
Va ser finalment reconegut com un sabor de la comunitat oficial d'Ubuntu, i va ser re-anomenat com a Ubuntu Budgie.
Vincenzo Bovino va ser contractat com la nova marca i PR Manager.
Ubuntu Budgie 17.04 va ser llançat a l'abril de 2017, i es va actualitzar a la versió 17.10 a l'octubre de 2017.

## Llançaments

| Llegenda: | Versió antiga | Versió antiga, amb suport | Versió actual | Darrera versió preliminar | Proper llançament |
| Versió | Nom en clau | Data de publicació | Suport fins a | Observacions |
| Una versió antiga, encara amb suport: 16.04.3 LTS | Xenial Xerus | 25 abril 2016 | Sense plans actuals | Primer llançament, marca budgie-remix |
| Una versió antiga, sense suport: 16.10 | Yakkety Yak | 16 octubre 2016 | 20 juliol 2017 | |
| Una versió antiga, sense suport: 17.04 | Zesty Zapus | 11 abril 2017 | 1 gener 2018 | Primer llançament després de canviar el nom a Ubuntu Budgie després del reconeixement com a sabor oficial d'Ubuntu |
| Una versió antiga, encara amb suport: 17.10 | Artful Aardvark | 19 octubre 2017 | 1 juliol 2018 | |
| Una versió antiga, encara amb suport: 17.10.1 | Artful Aardvark | 12 gener 2018 | 1 juliol 2018 | |
| La darrera versió estable: 18.04 | Bionic Beaver | 26 abril 2018 | 1 abril 2023 | |

## Vegeu també

* Escriptori Budgie

## Referències

* 1 2 «budgie-remix 16.04 is now out!» (en anglès). xpress-ubuntu, 25-04-2016.
* 1 2 «budgie-remix 16.10 released» (en anglès). Ubuntu Budgie, 16-10-2016.
* ↑ «It's official» (en anglès). Ubuntu Budgie, 09-11-2016. Arxivat de l'original el 2017-03-20 [Consulta: 4 febrer 2018]. Arxivat 2017-03-20 a Wayback Machine.
* ↑ «Team» (en anglès). Ubuntu Budgie. [Consulta: 4 febrer 2018].
* ↑ «17.04 Released!» (en anglès). Ubuntu Budgie, 13-04-2017.
* 1 2 3 «17.10 Ubuntu Budgie Released!» (en anglès). Ubuntu Budgie, 19-10-2017.
* ↑ «Downloads» (en anglès). Ubuntu Budgie. [Consulta: 4 febrer 2018].
* ↑ «Support for Ubuntu 16.10 Ends Today - OMG! Ubuntu!» (en anglès). OMG! Ubuntu!, 19-07-2017.
* ↑ «17.04 Release Notes» (en anglès). Ubuntu Budgie, 11-04-2017.
* ↑ «Ubuntu Linux 18.04 LTS Bionic Beaver : What's new?» (en anglès). Technotification, 14-04-2018.
# Rubaut

Rubaut (mitjans segle xiii) fou un trobador d'origen possiblement italià. No se sap gairebé res de la seva vida. Una família Rubaldi apareix sovint en documents genovesos.
Va intercanviar una tençó (282.1a = 429.1) amb Lanfranc Cigala, a qui es dirigeix anomenant-lo segne'n, contràriament a Cigala que l'anomena amic o pel nom (Rubaut). Lanfranc la planteja proposant-li un tema amorós: com interpretar el somriure d'una dama. A continuació se'n mostren les dues primeres coblas (estrofes)ː
   Amics Rubaut, de leis, q’am ses bauzia,
   vos dirai coissi·m vai:
   qe qant mi ve, ela·m ri tota via,
   mas autre be no·m fai;
   non sai si men'eschern o iai.
   Vos qe·n cuidatz? Fai o per tricharia,
   o qar li plai m’amors e ma paria?
   Segne’n Lafranc, pos voletz q’eu vos dia
   mon semblan, vos dirai:
   cella q’amatz crei q’a cor qe·us aucia
   pos null ioi vos atrai,
   q’ab ris vos trahis e·us dechai,
   com fetz baizan Juda Dieu, ses faillia,
   e si·m desplai q’ill es vostr’enemia.

## Referències

* ↑ VVAA, 2009, p. 332.
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.
* ↑ «Lanfranc Cigala - Rubau» (en occità i italià). Rialtoː Repertorio informatizzato dell'antica letteratura trobadorica e occitana. [Consulta: 13 març 2020].

## Vegeu també

* Llista de trobadors i trobairitz

## Bibliografia

* Bertoni, Giulio. I trovatori minori di Genova (en italià), 1903.
* Bertoni, Giulio «Studi e ricerche sui trovatori minori di Genova» (en italià). Giornale storico della letteratura italiana, 36, 1900, pàg. 1-56.
* Bertoni, Giulio. I Trovatori d'Italia: Biografie, testi, tradizioni, note (en italià). Mòdena: Umberto Orlandini, 1915. «Reeditat per Società Multigrafica Editrice Somu el 1967»
* Jeanroy, Alfred. La poésie lyrique des troubadours (en francès). Tolosa de Llenguadoc: Privat, 1934. ISBN 978-2051016780.
# Clinton (Mississipi)

Clinton és una població dels Estats Units a l'estat de Mississipi. Segons el cens del 2006 Estimate tenia 26.212 habitants.

## Demografia

Segons el cens del 2000, Clinton tenia 23.347 habitants, 8.328 habitatges, i 6.079 famílies. La densitat de població era de 378,1 habitants per km².
Dels 8.328 habitatges en un 35,9% hi vivien nens de menys de 18 anys, en un 56% hi vivien parelles casades, en un 13,8% dones solteres, i en un 27% no eren unitats familiars. En el 23,1% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,08.
Per edats la població es repartia de la següent manera: un 24,7% tenia menys de 18 anys, un 14,9% entre 18 i 24, un 27,6% entre 25 i 44, un 21,6% de 45 a 60 i un 11,2% 65 anys o més.
L'edat mediana era de 33 anys. Per cada 100 dones de 18 o més anys hi havia 84,3 homes.
La renda mediana per habitatge era de 47.092$ i la renda mediana per família de 53.482$. Els homes tenien una renda mediana de 38.194$ mentre que les dones 27.458$. La renda per capita de la població era de 20.586$. Entorn del 5,7% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clinton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Clinton». American Fact Finder. Oficina del Cens dels Estats Units, 12-01-2010.
# Cantó de Taverny

El cantó de Taverny és un cantó francès del departament de Val-d'Oise, situat al districte de Pontoise. Des del 2015 té 4 municipis i el cap és Taverny.

## Municipis

* Beauchamp
* Bessancourt
* Pierrelaye
* Taverny

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Ricard | MRP |
| 1949-1955 | M. Lecomte | RPF, després RS |
| 1955-1976 | André Messager | RGR, després divers droite |
| 1976-1982 | Francis Arzalier | PCF |
| 1982-1988 | Raymond Demanet | RPR |
| 1988-2008 | Maurice Boscavert | PS |
| 2008- | Jean-Pierre Barentin | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| - | 18.295 | 25.343 | 29.682 | 34.558 | 35.891 | 36.654 |
| A partir de 1990: Població sense dobles comptes |||||||
# Xot de Lombok

El xot de Lombok (Otus jolandae) és una espècie d'au estrigiforme de la família Strigidae. És natiu de Lombok, una de les illes menors de la Sonda d'Indonèsia. El seu estat de conservació es considera gairebé amenaçat.
És l'única espècie endèmica d'aus de l'illa, que va ser descoberta per primera vegada al setembre de 2003 i va ser descrita formalment en 2013.
L'epítet específic jolandae va ser dedicat a la Dra. Jolanda Luksenburg, una biòloga que va descobrir l'espècie en 2003. Tant el nom comú en anglès i l'indonesi proposat (Celepuk Rinjani) es refereixen a la muntanya Rinjani, el volcà actiu de 3.700 m que domina Lombok. Els mussols són també coneguts localment com a pok burung, referint-se a ocell.

## Referències

* ↑ «Xot de Lombok». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 258. ISBN 978-84-16728-37-4.
* ↑ BirdLife International. «Rinjani Scops-owl. Otus jolandae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 29 gener 2023].
* ↑ «Unique Calls Reveal New Owl Species». Live Science. [Consulta: 14 febrer 2013].
* ↑ «A new owl species from Indonesia is formally described». BBC News. Arxivat de l'original el 2013-04-09. [Consulta: 14 febrer 2013].
* ↑ Sangster, G.; King, B. F.; Verbelen, P.; Trainor, C. R. «A new owl species of the genus Otus (Aves: Strigidae) from Lombok, Indonesia». PLoS ONE, 8, 2, 2013, pàg. e53712. DOI: 10.1371/journal.pone.0053712. PMC: 3572129. PMID: 23418422.
# Ualabi rupestre del Cap York

El ualabi rupestre del Cap York (Petrogale coenensis) és una espècie de ualabi rupestre limitada a la península del Cap York, al nord de Queensland (Austràlia). És membre d'un grup de set ualabis rupestres molt propers, que viuen tots al nord-est de Queensland i que també inclou el ualabi rupestre del mont Claro (P. sharmani), el ualabi rupestre de Mareeba (P. mareeba) i el ualabi rupestre de Godman (P. godmani), entre d'altres.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 67. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Càntir de Pescador

El Càntir de Pescador, també conegut com a Càntir de Barca de les Balears, és un tipus de càntir fet a les Illes Balears, amb una forma quasi cònica amb àmplia base per tal d'obtenir la màxima estabilitat possible quan el càntir està a la barca en el moviment de la mar. Sovint no presenta cap decoració especial ni va vidrat, per tal de garantir que pot fer l'aigua fresca.
Al Museu del Càntir d'Argentona es conserva un exemplar, fet a Ciutadella (Menorca – Illes Balears), que va entrar a la col·lecció com una donació de Jordi Leoz Gil Aquest exemplar és un càntir amb cos en forma quasi cònica, amb ampla base i una nansa superior quasi circular amb broc i galet contraposats i sense decoració.
Hi ha càntirs de pescador en altres contrades. Són característics els de Quart.

## Referències

* ↑ (Seseña, 1987)
* ↑ Es va incorporar amb el número de registre MCA 2388
* ↑ Miquel Pairolí. Quart: natura, història i artesania. Ajuntament de Quart, 1998. ISBN 978-84-923701-1-5.

## Bibliografia

* Seseña, Natacha. Cacharrería popular. La alfarería de basto en España (en castellà). Alianza Editorial, 1997. ISBN 84-206-4255-X.
* Sempere, Emili. Rutas de los alfares: España-Portugal (en castellà). Ed. Emili Sempere, 1982). ISBN 84-300-5388-3.
# Lori de les Tanimbar

El lori de les Tanimbar (Eos reticulata) és una espècie d'ocell de la família dels psitàcids que habita la selva humida de les illes Tanimbar.
# Un ianqui a la cort del Rei Artús

Un ianqui a la cort del rei Artús (títol original en anglès: A Connecticut Yankee in King Arthur's Court) és una novel·la de Mark Twain, publicada el 1889.
La novel·la explica la història de Hank Morgan, un ciutadà de Connecticut del segle xix que, inexplicablement, es desperta a l'Anglaterra de l'alta edat mitjana, en temps del llegendari rei Artús. Aprofitant els seus coneixements, el ianqui introdueix tot de tecnologia anacrònica, com els diaris, el telègraf, la bicicleta, etc., i intenta canviar la societat, però els poders establerts i l'Església acaben desfent tots els seus canvis. Com altres obres de Twain, inclou una mordaç crítica de la societat del seu propi temps, de l'esclavatge, de la superstició i la ignorància.
Aquesta novel·la és la primera del subgènere de novel·la d'història alternativa o ucronia.
Va ser traduït al català per Joan Sellent el 1999.

## Referències

* ↑ Mark Twain. A Connecticut Yankee in King Arthur's Court. Bantam Books, 1889.
* ↑ Twain, Mark; Sellent i Arús, Joan (trad.). Un Ianqui a la cort del rei Artús (en català, traduït de l'anglès). Barcelona: Quaderns Crema, 1999. ISBN 84-7727-262-X.
* ↑ «Viatges en el temps». El suplement. Catalunya Ràdio, 11-01-2015. [Consulta: 18 febrer 2020]. «Eduard Márquez recomana "Un ianqui a la cort del rei Artús" de Mark Twain»

## Bibliografia

* Facsímil de l'edició original en anglès: en:File:1889. A Connecticut Yankee in King Arthur's Court.djvu
# Rubayo

Rubayo és la capital del municipi de Marina de Cudeyo (Cantàbria, Espanya).
L'any 2008 tenia 547 habitants. La localitat es troba a 25 metres d'altitud sobre el nivell del mar.
Els barris que componen la localitat són: El Avellano, Arriba, Abajo, Castanedo, Cuyarriba, Bresaguas, Plaza de la Constitución, El Tolle, Huertas, La Gándara, Las Cruces, Las Callejas, Quintana, Sierra i el Torillo.
En 1822 va formar el seu propi ajuntament amb el nom de Rubayo; en la reforma de 1835 es va unir a l'ajuntament de «Tercio de la Marina de Cudeyo», formant el nou ajuntament de Marina de Cudeyo, del que Rubayo es va convertir en la capital.

## Patrimoni

Destaca l'església parroquial de San Miguel, amb elements edificats en el segle xvi i segle xviii, i en els seus murs es pot veure un retaule pintat a finals del segle xvi.
Així mateix, també són d'interès en la localitat:
* Ermita de San Andrés
* Torre de Rubayo

## Referències

* ↑ INE, 2008
* ↑ Marina de Cudeyo en la web de Cantabria 102 municipios (castellà)
# Clesly Evandro Guimarães

Clesly Evandro Guimaraes, més conegut com a Kelly (Barra Bonita, 28 d'abril de 1975) és un exfutbolista brasiler.
Ha jugat en equips importants del seu país com el Flamengo o el Cruzeiro. Fora del Brasil, va disputar la lliga espanyola amb el CD Logroñés, la japonesa amb el FC Tokyo o la dels EAU amb l'Al-Ain.
El seu millor moment va ser la seua primera etapa amb l'Atlético Paranaense, amb qui va guanyar l'estaduais de Paranà en 1998, 2000 i 2001 i la Copa de l'Estat el 1998. També va reeixir al Japó, on va alçar la Nabisco Cup de 1994.

## Enllaços externs

* (portuguès) A globoesporte
# Cantó de Tergnier

El cantó de Tergnier és un cantó francès del departament de l'Aisne, situat al districte de Laon. Té 4 municipis i el cap és Tergnier.

## Municipis

* Beautor
* Liez
* Mennessis
* Tergnier

## Història

Llista dels consellers generals successius :
| Data d'elecció | Identitat | Partit |
| 1973-1988 | Paul Hauriez | PCF |
| 1988-1998 | Jacques Desallangre | PS, després MDC |
| 1998- | Michel Carreau | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 20.538 | 20.867 | 19.769 | 19.676 | 18.888 | 18.835 | 17.871 |
| A partir de 1990: Població sense dobles comptes |||||||
# Xot de Moheli

El xot de Moheli (Otus moheliensis) és una espècie d'ocell de la família dels estrígids (Strigidae). Habita les boscos de l'illa Mohéli, a les Comores. El seu estat de conservació es considera en perill d'extinció.

## Referències

* ↑ «Xot de Moheli». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 257. ISBN 978-84-16728-37-4.
* ↑ BirdLife International. «Moheli Scops-owl. Otus moheliensis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 7 novembre 2022].
# Urgulània

Urgulània (en llatí: Urgulania) va ser una dama romana, preferida de Lívia Drusil·la, la mare de Tiberi i esposa d'August.
La protecció de l'emperadriu la va convertir en arrogant i va desobeir repetidament les lleis i ordes. Tàcit diu que estava "per damunt de les lleis". No va voler presentar-se davant del senat a donar evidència en un cas, i el pretor va haver d'anar a casa seva a prendre-li declaració. Va ser l'àvia de Tiberi Plauci Silvà Elià, a qui va enviar un punyal quan va ser evident que seria condemnat a mort per l'assassinat de la seva esposa l'any 24.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1284.
# Cunda Dia Baze

Cunda Dia Baze és un municipi de la província de Malanje. Té una extensió de 5.098 km² i 13.651 habitants. Comprèn les comunes de Cunda Dia Baze, Lemba i Milando. Limita al nord amb el municipi de Marimba, a l'est amb els de Cuango i Xá-Muteba, al sud amb el de Quela, i a l'oest amb el de Cahombo.

## Referències

* ↑ Cunda Dia Baze al web del cens d'Angola
# Lqliâa

Lqliâa (en àrab القليعة, al-Qlīʿa; en amazic ⴰⵍⵇⵍⵉⵄⴰ) és un municipi de la prefectura d'Inezgane-Aït Melloul, a la regió de Souss-Massa, al Marroc. Segons el cens de 2014 tenia una població total de 83.235 persones. Es troba a l'àrea suburbana d'Agadir

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Truly: The Love Songs

Louder Than Words és el segon àlbum recopilatori del cantant nord-americà de R&B Lionel Richie; va aparèixer el 1997. En l'edició internacional s'inclouen els temes My Destiny, Don't Wanna Lose You, Oh No, Ballerina Girl i Just to Be Close to You. Diversos dels temes d'aquest àlbum són de l'època en què Richie formava part del grup The Commodores.

## Llista de temes

* "Hello"
* "Penny Lover"
* "Three Times A Lady" [*]
* "Just To Be Close To You" [*]
* "Still" [*]
* "Sail On" [*]
* "Easy" [*]
* "Endless Love" (amb Diana Ross)
* "Truly"
* "Love Will Conquer All"
* "Say You Say Me"
* "Do It To Me"
* "Sweet Love" [*]
* "Stuck On You"
* - temes del grup The Commodores.

## Referències

* ↑ Stephen Thomas Erlewine. «Lionel Richie - Truly: The Love Songs Album Reviews, Songs & More». AllMusic.
# Can Rectoret

Can Rectoret és un dels tres nuclis del barri de les Planes, juntament amb el de Mas Gimbau i el de Mas Sauró. Es troba al límit occidental de Vallvidrera al cor del pulmó verd de Collserola.
Can Rectoret és una ziga-zaga de carrers asfaltats per a torres, construïdes sense gaire ordre urbanístic a partir dels anys quaranta. Aquest procés d'ocupació es prolongarà fins a l'any 1976, data de l'aprovació del primer Pla General Metropolità para aquesta àrea. L'edifici més destacat és el sanatori de Can Rectoret, construït el 1905 per Josep Bayó i Font, un deixeble d'Antoni Gaudí.

## Referències

* ↑ Elisa Salanova Díaz, Les Planes, Diari de Sant Cugat 642, 23 de novembre de 2006.
* ↑ Can Rectoret, sanatori del Tibidabo [Consulta: 3 agost 2023].
# Xot de Koepcke

El xot de Koepcke (Megascops koepckeae) és una espècie d'ocell de la família dels estrígids (Strigidae). Habita boscos de muntanya del nord del Perú i oest de Bolívia. El seu estat de conservació es considera de risc mínim.

## Referències

* ↑ «Xot de Koepcke». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 12.2. International Ornithologists' Union, 01-07-2022. [Consulta: 17 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 260. ISBN 978-84-16728-37-4.
* ↑ BirdLife International. «Koepcke's Screech-owl. Megascops koepckeae» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 17 febrer 2023].